Ets a: Inici > Vilanova tema a tema > Biblioteques > Biblioteca Joan Oliva i Milà > ConcurHora ExpoActivitats Joan Oliva > Activitats històric 2010 > Activitats Juny 2010
Exposició: Chasing the Dream
Hora del conte: A dormir Marina
Dia de la Música. Concert Escola de Música Freqüències
De l'1 al 21 de juny s'ha pogut visitar a la Biblioteca Joan Oliva i Milà l'exposició Chasing the Dream (Buscant un somni), produïda pel Programa de Cooperació Internacional de l'Obra Social “La Caixa”.
L'any 2000, tots els estats membres de les Nacions Unides es van comprometre a ajudar els països més pobres del món a fer un avenç significatiu i quantificable cap a una vida millor mitjançant els Objectius de Desenvolupament del Mil·lenni (ODM).
Aquesta exposició mostra els ODM a través de les vides de vuit joves de diferents indrets del món, l'Anna, el Jasson, la Kaima, la Margaret, el Mohammed, el Sinat, la Sylvia i l'Urideia, i posa de manifest l'extraordinari desig de superar-se a ells mateixos davant de tota adversitat.
Clicant sobre la imatge podeu veure un interessant documental sobre la vida dels vuit protagonistes.
Per què havia d'anar a dormir si les joguines volien jugar amb ella?
Però… i les joguines, estarien despertes?
Així comença la història que ens va explicar la Sandra Rossi el matí del dissabte 5 de juny a la Biblioteca Joan Oliva i Milà.
I què va passar? Se'n va anar a dormir?
Va despertar les joguines per jugar...?
Els nens i nenes assistents van tenir sort perquè Sandra Rossi els hi va explicar com va acabar la història...
Però, compte, no feu soroll, que sembla que la Marina ja dorm!
El 21 de juny, se celebra anualment i de manera simultània a totes les nacions europees el Dia Internacional de la Música amb diferents activitats arreu.
I, com cada any, la Biblioteca Joan Oliva i Milà i l' Escola de Música Freqüències, ambdues membres de la UNESCO, han col·laborat per afegir-se a la commemoració organitzant un concert a càrrec dels alumnes de l'Escola de Música, que enguany ha tingut lloc el divendres 18 de juny, a les 19 h, a la Biblioteca.